**Župa Presvetog Srca Isusova, Palmotićeva 31, Zagreb**

**ŽUPNI LISTIĆ broj 450**

Nedjelja 16. lipnja 2024.

**JEDANAESTA NEDJELJA KROZ GODINU “B”**

**Evanđelje:** Mk 4, 26-34

U ono vrijeme: Isus govoraše mnoštvu: „Kraljevstvo je Božje kao kad čovjek baci sjeme u zemlju. Spavao on ili bdio, noću i danju sjeme klija i raste – sam ne zna kako; zemlja sama od sebe donosi plod: najprije stabljiku, onda klas i napokon puno zrnja na klasu. A čim plod dopusti, brže se on laća srpa jer eto žetve.“

I govoraše: „Kako da prispodobimo kraljevstvo nebesko ili u kojoj da ga prispodobi iznesemo? Kao kad se gorušičino zrno posije u zemlju. Manje od svega sjemenja na zemlji, jednoć posijano, naraste i postane veće od svega povrća pa potjera velike grane te se pod sjenom njegovom gnijezde ptice nebeske.“

Mnogim takvim prispodobama navješćivaše im Riječ, kako već mogahu slušati. Bez prispodobe im ne govoraše, a nasamo bi svojim učenicima sve razjašnjavao.

**Komentar župnika:**

Isus je volio govoriti u prispodobama, parabolama ili usporedbama, a to je posebna književna vrsta govora u Bibliji. Uzimale su se često iz seoskog ili redovitog načina života: iz ratarstva, vinogradarstva, voćarstva, ribolova, graditeljstva itd. Isus na taj način osvjetljuje neku višu istinu, zbilju višeg reda ili pojašnjava svoju poruku. Naročito svojim slušateljima želi približiti narav kraljevstva Božjega. Prispodoba je živa, jednostavna i privlačna, a opet tajnovita pa zahtjeva primišljanje i vlastito zaključivanje.

U današnjem evanđelju prispodobe su o sijaču, sjemenu i urodu na polju. Naglasak je na čudesnom rastu sjemena, zatim na malim počecima, a velikim dosezima. Isus upozorava na ta čuda u prirodi koji pokazuje i zakon života u zajednicama i Crkvi: U neznatnim počecima, s puno strpljivosti, prevladavanju neprilika, rastu i sazrijevanju, uz male i velike protivnosti, dolazi se do uspjeha. Bog sam bdije nad svojim sjemenom, ali ni vjernik se ne smije uspavati: Od njega se zahtjeva aktivnost i zahvalnost.

Zahvalnost Bogu je i smisao današnje sv. Mise zahvalnice - Te Deum - na kraju školske godine. Koliko je samo truda uloženo u jednu školsku godinu, koji je doduše plaćen, a možda bi mogao biti i više! A koliko tek one marljivosti, velikodušnosti i inicijativa koje samo Bog zna i želi “naplatiti u tajnosti”! Koliko samo milosti znanja, njegova prijenosa, usvajanja i akumuliranja za čitav život! Koliko, dakle, rasta i tjelesnog, i duhovnog i intelektualnog i osobnog! Na svemu tome neka bude: Bogu hvala, Bogu čast, Bogu slava, a nama na spasenje!

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **SV. MISE**   |  |  |  | | --- | --- | --- | | **JEDANAESTA NEDJELJA 16. 6. 2024.** | **RADNI TJEDAN**  **17. – 22. 6.** | | | 8.00: P. ŠTAMBUK | 7.00: P. ŠTAMBUK | | | 9.30: P. VLAH | 8.00: P. ŠTANFEL | | | 11.00: P. NAGY  12.15: P. BIJELIĆ | 9.00: P. VLAH  12.00: P. BIJELIĆ | | |  | |  | | | 17.00: P. ŠTANFEL | | 18.30: P. SKELIN | | | 19.00: P. SKELIN | |  | | | **ISPOVIJEDANJE**   |  |  | | --- | --- | | **JEDANAESTA NEDJELJA,**  **16. 6. 2024.** | **RADNI TJEDAN**  **17. – 22. 6.** | | 7.30 – 13.00 | 6.30 – 9.30 | | 16.30 – 19.30 | 11.00 – 12.30  18.00 – 19.30 | |  |  | |

|  |
| --- |
| O B A V I J E S T I |

|  |  |
| --- | --- |
| Petak 21.6. | Spomendan: Sv. Alojzije Gonzaga, DI, redovnik |
| Subota 22.6. | Svagdan ili: Sv. Ivan Fisher i Toma More, mučenici |
| **NEDJELJA 23. 6.** | **DVANAESTA NEDJELJA KROZ GODINU “B”** |

U nedjelju 16. lipnja je **zahvala Bogu za ovu školsku godinu**, posebno pod sv. misom u 9.30 sati. Zahvaljujemo Gospodinu za sva njegova dobročinstva, za sve koji su aktivno sudjelovali u obrazovnom procesu i za sve koji su pomagali na bilo koji način te molimo uspješan završetak i upise dalje!

U četvrtak 20. lipnja je **dan p. Ante Gabrića.** Pod sv. misom u 18.30 osobito molimo za njegovo proglašenje blaženim, a klanjanje poslije, posvećujemo novim zvanjima u Družbi Isusovoj, s naglaskom iz naše župe.

Do 30. lipnja će biti redoviti raspored sv. misa i ispovijedanja, pa tako nastavljamo i našu molitvu **Krunice na Kamanitim vratima** ponedjeljkom u 20 sati.

**Ljetni raspored**, započinje u ponedjeljak 1. srpnja i trajat će uključno do subote 31. kolovoza. Sv. mise nedjeljom će biti u 8; 9.30; 11; 19 i **20.30** sati, a radnim danom u 7, 9, 12 i 19 sati. Ispovijeda se pola sata prije svake sv. mise.

Na **Prvi petak** u srpnju i kolovozu bit će redoviti raspored kao i preko godine.

**Župni ured** radit će ponedjeljak, utorak i srijedu od 17 do 18, a četvrtak i petak od 9.30 do 10.30 sati.

Poslužite se **Glasnikom Srca Isusova i Marijina**, novim Glasom Koncila te našim **Župnim listićem**, koji će izlaziti do nedjelje, 30. lipnja.

U koliko želite Župni listić primati e-poštom, to javite na [zupalma@email.t-com.hr](mailto:zupalma@email.t-com.hr)

|  |
| --- |
| MANJE JE VIŠE (LAIČKA KOLUMNICA [403]) |

**Sjeme Božjih ruku**

Sjeme koje je Bog u nama posijao s nama je od samog dolaska na svijet. Kako i sam Gospodin kaže, nismo ni svijesni, a ono raste. Znamo da su, kako bi sjeme raslo, potrebni i određeni uvjeti. Kako onda naše sjeme izraste u plodove, a mi ga, nesvjesni, nismo ni zalijevali? Upravo zato jer ono nije pod našim utjecajem. Ima drugog gospodara koji ga zalijeva i brine o njemu. Iako često mislimo da imamo kontrolu nad svime, ova nas prispodoba upozorava, ali i umiruje ukazujući nam suprotno. Lijepo je znati da netko brine o nama, njeguje naše sjeme premda nismo toga ni svjesni. Naš je život u sigurnim rukama koje će jednog dana i ubrati zrele plodove izrasle iz sjemena posađenog upravo iz istih ruku. Petra Kuk

Izdaje župa Presvetog Srca Isusova, Palmotićeva 31, Zagreb, tel. 01/210 4451

zupalma@email.t-com.hr, godina X, <http://www.zupa-presvetog-srca-isusova.hr/>